Prima reacție a TikTok după ce CNA a cerut o anchetă privind campania online a lui Călin Georgescu
Un purtător de cuvânt al platformei TikTok a respins îngrijorările formulate de Consiliul Național al Audiovizualului (CNA) cu privire la faptul că algoritmii platformei „au fost amplificați cu conținut favorabil unui anumit candidat” la alegerile prezidențiale de duminică din România, transmite Reuters, potrivit Agerpres. CNA a cerut Comisiei Europene să deschidă o investigație oficială asupra Tiktok pentru campania politică a lui Călin Georgescu, care a ridicat „suspiciuni de manipulare a opiniei publice printr-o utilizare inadecvată a platformei”.